EkBass/fiwiki-20250220-pages-articles huggingface dataset:
Australian jääkiekkomaajoukkue

thumb|right|Australian joukkue vuonna 2008. Australian jääkiekkomaajoukkue edustaa Australiaa kansainvälisissä jääkiekko-otteluissa. Maa on liittynyt Kansainvälisen jääkiekkoliiton IIHF:n jäseneksi vuonna 1938, ja maassa oli vuonna 2021 yli 3 000 rekisteröityä miesjääkiekkoilijaa. Australiassa oli vuonna 2021 kaikkiaan 22 jäähallia. Suurin osa maajoukkueen pelaajista on siirtolaisia maista, joissa jääkiekko on merkittävämpi urheilulaji kuin Australiassa, kuten Kanadasta. Australian maajoukkue otti ensi kertaa osaa talviolympialaisiin Kalifornian Squaw Valleyssa vuonna 1960. Joukkue hävisi kaikki kuusi otteluaan selvällä maalierolla, muun muassa kahdesti Suomelle, maalein 1–14 ja 2–19. Australia saavutti suurimman voiton jääkiekon maailmanmestaruuskilpailujen historiassa voitettuaan Uuden-Seelannin luvuin 58–0 vuonna 1987. Australian maajoukkue on pelannut 2. divisioonan maailmanmestaruuskilpailuissa vuodesta 2001 alkaen. Ensimmäiseen divisioonaan joukkue nousi vuonna 2008. Toisen kerran joukkue pelasi 1. divisioonan kisoissa vuonna 2012, mutta putosi toistamiseen takaisin 2. divisioonaan. == Sijoitukset == === Olympialaisissa === * 1960 – 9. * 1964 – karsiutui === Maailmanmestaruuskisoissa === * 1962 – B-sarja; 5. * 1974 – C-sarja; 7. * 1979 – C-sarja; 8. * 1986 – C-sarja; 10. * 1987 – D-sarja; 1. * 1989 – C-sarja; 8. * 1990 – D-sarja; 2. * 1992 – C-sarja; 3. * 1993 – C-sarja; 7. * 1994 – C-sarja; 13. * 1995 – C-sarja; 16. * 1996 – D-sarja; 8. * 1997 – D-sarja; 6. * 1998 – D-sarja; 2. * 1999 – D-sarja; 3. * 2000 – D-sarja; 3. * 2001 – 2. div., A-lohko; 3. * 2002 – 2. div., A-lohko; 4. * 2003 – 2. div., A-lohko; 4. * 2004 – 2. div., A-lohko; 3. * 2005 – 2. div., A-lohko; 2. * 2006 – 2. div., B-lohko; 3. * 2007 – 2. div., B-lohko; 2. * 2008 – 2. div., B-lohko; 1., nousi 1. divisioonaan * 2009 – 1. div., A-lohko; 6. * 2010 – 2. div., A-lohko; 2. * 2011 – 2. div., B-lohko; 1. * 2012 – 1. div., B-lohko; 6.https://www.eliteprospects.com/team/4101/australia?team- history=complete#team-history * 2013 – 2. div., A-lohko; 4. * 2014 – 2. div., A-lohko; 4. * 2015 – 2. div., A-lohko; 6. * 2016 – 2. div., B-lohko; 1. * 2017 – 2. div., A-lohko; 2. * 2018 – 2. div., A-lohko; 2. * 2019 – 2. div., A-lohko; 3. * 2020 – 2. div., A-lohkon turnaus peruttiin koronaviruspandemian vuoksi. * 2021 – 2. div., A-lohkon turnaus peruttiin koronaviruspandemian vuoksi. * 2022 – 2. div., A-lohko; Joukkue vetäytyi kisoista koronaviruspandemian vuoksi. === IIHF:n ranking === * 2003 – 36. * 2004 – 35. * 2005 – 34. * 2006 – 34. * 2007 – 33. * 2008 – 33. * 2009 – 31. * 2010 – 34. * 2011 – 34. * 2012 – 32. * 2013 – 32. * 2014 – 34. * 2015 – 36. * 2016 – 36. * 2017 – 38. * 2018 – 36. *2019 – 35. *2020 – 35. *2021 – 33. *2022, helmikuu – 36. == Tunnettuja pelaajia == *Nathan Walker == Lähteet== ==Aiheesta muualla== *Australian Jääkiekkoliiton virallinen sivusto Maajoukkue Luokka:Jääkiekkomaajoukkueet
William M. Bulger

William Michael (”Billy”) Bulger (s. 2. helmikuuta 1934) on yhdysvaltalainen demokraattisen puolueen poliitikko. Bulger syntyi Massachusettsissa irlantilaisille vanhemmille. Hän oli kolmas näiden kuudesta lapsesta; yksi sisaruksista on FBI:n pitkään etsimä rikollinen James J. Bulger. Hän itse on valmistunut Boston College High Schoolista, Boston Collegesta ja Boston College Law Schoolista. Bulgerin poliittinen ura oli huomattavan pitkäaikainen: hänet valittiin Massachusettsin edustajainhuoneeseen ensimmäistä kertaa vuonna 1961. Istuttuaan siellä neljä kautta hän pääsi Massachusettsin senaattiin vuonna 1970 ja nousi lopulta senaatin puheenjohtajaksi vuonna 1978. Hänet valittiin puheenjohtajaksi uudelleen kahden vuoden välein aina vuoteen 1996 saakka. Bulger nimitettiin Massachusettsin yliopiston johtoon vuonna 1996. Hän vetäytyi kyseisestä virasta 1. syyskuuta 2003. Hänen puolisonsa on ollut vuodesta 1960 Mary, jonka kanssa hänellä on yhdeksän lasta. == Lähteet == Luokka:Yhdysvaltalaiset demokraattipoliitikot Luokka:Vuonna 1934 syntyneet Luokka:Elävät henkilöt
Pakito

Pakito eli Julien Ranouil on ranskalainen eurodanceartisti. Hänen debyyttialbuminsa Video ilmestyi vuonna 2006. Levyltä singlenä julkaistut kappaleet ”Living on Video” ja ”Moving on Stereo” ylsivät myös Suomen tanssilistalle. ”Living on Video” on alun perin kanadalaisen yhtyeen Trans-X hitti vuodelta 1981. __NOTOC__ == Julkaisut == ===Albumit=== *2006: Video ===Singlet=== *2006: Living on Video *2006: Moving on Stereo *2007: Are U Ready? *Philosophy *You wanna rock ===Remixit=== *2006: David Kane - Club Sound *2006: Eliess - Don't Stop Till You Get Enough *2007: 2 Touch - Blue Monday *2008: Karlux - The Riddle ===Bootlegit=== *2006: "Moving To The Beat" (Pakito vs. Black & White Brothers) Luokka:Ranskalaiset elektronisen musiikin artistit Luokka:Ranskalaiset house-artistit
Pulheim

Pulheim on kaupunki Nordrhein-Westfalenin osavaltiossa, läntisessä Saksassa. Se kuuluu Rhein-Erft-Kreisin piirikuntaan ja sijaitsee Kölnin luoteispuolella. Vuoden 2022 lopussa kaupungin asukasluku oli 55 530. Pulheimin pinta-ala on 72,13 neliökilometriä, ja se on jaettu 12 kaupunginosaan. Nykyinen Pulheim syntyi 1. tammikuuta 1975, kun alueuudistuksen myötä Pulheimin kuntaan liitettiin aiemmin itsenäisinä toimineita paikkakuntia. Kaupunginoikeudet uudelle Pulheimille myönnettiin 1. tammikuuta 1981. Suomalainen sisäseikkailupuistoketju HopLop avasi 2018 ensimmäisen ulkomailla sijaitsevan ja siihen mennessä suurimman puistonsa Pulheimiin. Vuonna 2023 seikkailupuistosta tuli muiden HopLop-puistojen tapaan osa ruotsalaista Leo's Groupia. Seuraavana vuonna puisto muutettiin Leo's-brändin alle. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
Venelina Veneva-Mateeva

Venelina Veneva-Mateeva (o.s. Veneva, , s. 13. kesäkuuta 1974 Ruse) on bulgarialainen korkeushyppääjä. Hänen henkilökohtainen ennätyksensä korkeudessa on vuonna 2001 hypätty 204 cm. Hänen suurimmat saavutuksensa ovat ulkoratojen EM-hopea 2006 sekä sisäratojen MM-pronssi 2001 ja EM-pronssi 2005. Veneva karsiutui loppukilpailusta Tokion MM-kilpailuissa 1991, sisä- ja ulkoratojen MM-kilpailuissa 1995 sekä Atlantan olympialaisissa 1996. Budapestin EM-kilpailuissa 1998 hän oli viides, mutta karsiutui Sevillan MM- kilpailuissa 1999. Hän sijoittui sisäratojen EM-kilpailuissa 2000 neljänneksi ja Sydneyn olympialaisissa yhdeksänneksi. Hän sai pronssia Lissabonin MM- hallikisoissa 2001 tuloksella 196. Edmontonin MM-kilpailuissa hän oli samana vuonna neljäs. Veneva karsiutui loppukilpailusta EM-hallikisoissa 2002. Hän sijoittui neljänneksi Pariisin MM-kilpailuissa 2003 tuloksella 198. Seuraavana vuonna hän oli sisäratojen MM-kilpailuissa seitsemäs, mutta karsiutui loppukilpailusta Ateenan olympialaisissa. Hän sai 2005 pronssia Madridin EM- hallikilpailuissa tuloksella 197 ja sijoittui kymmenenneksi Helsingin MM- kilpailuissa. Göteborgin EM-kilpailuissa 2006 hän sai hopeaa tuloksella 203. Veneva jäi kiinni dopingista tammikuussa 2007 maannaisensa Vanja Stambolovan kanssa. Bulgarian yleisurheiluliitto vapautti heidät syytteistä, mutta kansainvälinen yleisurheiluliitto IAAF valitti päätöksestä urheilun välitystuomioistuimelle ja CAS piti kahden vuoden kilpailukiellon voimassa. Veneva oli kilpailukiellossa ajan 03.04.2007 – 02.04.2009 ja hänen vuoden 2007 tuloksensa hylättiin 24.01.2007 lähtien. Näin hän menetti Birminghamin EM- hallikilpailuissa saavuttamansa pronssimitalin. Veneva palasi kilpailuihin kilpailukieltonsa jälkeen vuonna 2009, mutta karsiutui Berliinin MM- kilpailuissa. Hän karsiutui myös vuoden 2010 Dohan MM-hallikilpailuissa ja Barcelonan EM-kilpailuissa. Pariisin EM-hallikilpailuissa 2011 hän oli seitsemäs tuloksella 192 cm. Saman vuoden Daegun MM-kilpailuissa hän karsiutui. Istanbulin sisäratojen MM-kilpailuissa 2012 hän karsiutui niin ikään loppukilpailusta jäätyään karsinnassa ilman tulostaIstanbul 2012 – Naisten korkeushypyn karsinnan tulokset, IAAF . Helsingin EM-kilpailuissa 2012 hän oli kahdestoista, mutta karsiutui loppukilpailusta Lontoon olympialaisissa. ==Ennätykset== * korkeushyppy: 204 (2001) ==Saavutuksia== * EM-hopeaa 2006 * Sisäratojen MM-pronssia 2001 * Sisäratojen EM-pronssia 2005 * MM-kisojen 4. sija 2001 ja 2003 * Olympialaisten 9. sija 2000 ==Lähteet== * *Tilastopajam profiili ===Viitteet=== Luokka:Bulgarialaiset korkeushyppääjät Luokka:Dopingrikkomuksesta tuomitut bulgarialaiset Luokka:Dopingrikkomuksesta tuomitut yleisurheilijat Luokka:Vuonna 1974 syntyneet Luokka:Elävät henkilöt
Timothy L. O’Brien

Timothy L. O’Brien (s. 25. huhtikuuta 1962 New York, Brooklyn, Yhdysvallat) on yhdysvaltalainen toimittaja, joka on kirjoittanut muun muassa The Wall Street Journaliin, The New York Timesiin ja Talk Magazineen. Hänet tunnetaan lausunnostaan, jossa hän vähätteli Donald Trumpin omaisuutta. Hän väitti omaisuuden olevan noin 150–200 miljoonaa dollaria, minkä vuoksi Trump nosti herjaussyytteen häntä vastaan. Trumpin omaisuudeksi on arvioitu vuonna 2005 2,7 miljardia dollaria. O’Brien on kirjoittanut kaksi kirjaa: Bad Bet (1998) ja Trump Nation (2005). O'Brien kirjoittaa Bloomberg L.P.. == Aiheesta muualla == *O'Brienin kotisivut Luokka:Yhdysvaltalaiset toimittajat Luokka:Vuonna 1962 syntyneet Luokka:Elävät henkilöt
Ban Chiang

Ban Chiang oli muinainen pronssikautinen asuinpaikka Koillis-Thaimaassa. Siellä asuttiin neoliittisesta kivikaudesta rautakauteen. Sen haudat ovat ajalta 2100 eaa. – 200 jaa. Pronssi tuli tänne noin 2000 eaa. Ensimmäiset ajoitukset, joiden mukaan pronssiesineet ovat ajalta 4420–3400 eaa. ovat nykynäkemyksen mukaan vääriä. ==Aiheesta muualla== *Higham, Charles, Prehistoric Thailand, ISBN 974-8225-30-5, pp 84–88 *The Ban Chiang project at the University of Pennsylvania *Ban Chiang gallery at the University of Hawai'i *UNESCO world heritage listing Luokka: Thaimaan historia Luokka: Pronssikausi
Arto Tuominen

Arto Taisto V. Tuominen (4. heinäkuuta 1941 Lempäälä – 6. joulukuuta 1986 Helsinki) oli suomalainen näyttelijä. Tuomisella oli päärooli Risto Jarvan elokuvassa Ruusujen aika (1969). Hän näytteli myös Jarvan elokuvissa Jäniksen vuosi (1977) ja Loma (1976) sekä muissa elokuvarooleissa. == Yksityiselämä == Hän oli naimisissa vuosina 1963–1973 näyttelijä Marjatta Raidan kanssa. Heille syntyi kaksi lasta, mutta liitto päättyi avioeroon. Tuominen on haudattu Vatialan hautausmaalle Kangasalle. == Filmografiaa == ;Elokuvat * Rakkaus alkaa aamuyöstä (1966) toinen rallivoittaja * Kuuma kissa? (1968) Marjan entinen poikaystävä * Kustaa Vaasa (1969) prinssi Eerik * Ruusujen aika (1969) Raimo Lappalainen, Historian instituutin tutkija * Loma (1976) Marjukan rakastaja * Neiti Ellinora ja sininen metsä (1976) Torsti Helmijoki * Jäniksen vuosi (1977) Karlsson, toinen metsästäjä * Onni tai Teatterituokio: Onni (1977) tuttava ravintolassa * Ihmemies (1979) markkinointijohtaja * Entäs nyt, Niskavuori? (1987) Fredrik ;Televisio * Ovi (1965) kertoja (lyhytelokuva) * Poikkeus ja sääntö tai Aitiopaikka: Poikkeus ja sääntö (1965) Kauppias * Alaston kuningas tai Aitiopaikka: Alaston kuningas (1967) Kristian * Välimerkki (1968, dokumentti) * Parempaan asumiseen (1968) selostus * Yhdeksän miehen saappaat, 1–9 (1969) Luutnantti Heikki Jopperi (televisiosarja) * Yhdeksän miehen saappaat (1969) Luutnantti Heikki Jopperi (televisiosarja, lyhennetty versio) * Liekehtivä kylä tai Aitiopaikka: Liekehtivä kylä (1969) Frondoso * Helsingin tuntomerkit (1969) selostus * Kultasipulit (1970) * Nyrkkeilijä tai Teatterituokio: Nyrkkeilijät (1971) * Tavallinen Impi tai Aitiopaikka: Tavallinen Impi (1974) yli-insinööri Roos * Presidenttiehdokas Harri Holkeri (1981) selostus (dokumentti) * Vapaus (1987) kertoja == Lähteet == Luokka:Suomalaiset näyttelijät Luokka:Vuonna 1941 syntyneet Luokka:Vuonna 1986 kuolleet
Imikät

Imikät (Pulmonaria) on lemmikkikasvien (Boraginaceae) heimoon kuuluva kasvisuku, jonka lajeja esiintyy luonnonvaraisena pääosin Euroopassa ja Aasian länsiosissa. Sukuun kuuluu noin 20 lajia. Ne ovat monivuotisia, ruohovartisia kasveja joilla on kiemurteleva maavarsi. Kukat ovat puhjetessaan punaiset ja muuttuvat sitten sinisiksi tai violeteiksi.Den virtuella floran == Lajeja == * Pulmonaria affinis – ranskanimikkä * Pulmonaria angustifolia – kaitaimikkä eli kapealehti-imikkä, lajikkeita ovat hollantilainen 'Blaues Meer' ja Suomessakin tarhattava 'Azurea', Suomessa vain koristekasvina * Pulmonaria longifolia – miekkaimikkä * Pulmonaria mollis – pehmoimikkä * Pulmonaria mollissima * Pulmonaria montana – vuori-imikkä * Pulmonaria obscura, syn. Pulmonaria officinalis subsp. obscura – lehtoimikkä * Pulmonaria officinalis – rohtoimikkä (Suomessa ainoastaan puutarhakasvina viljelty) * Pulmonaria rubra – punaimikkä * Pulmonaria saccharata, syn. Pulmonaria picta – valkotäpläimikkä, lajikkeita 'Argentea' ja 'Mrs. Moon' * Pulmonaria vallarsae == Lähteet == == Aiheesta muualla == * Finto: Kassu – Kasvien suomenkieliset nimet: Pulmonaria * Suomen Lajitietokeskus: Imikät – Pulmonaria *
Bertel Lindh

Oskar Bertel Lindh (3. huhtikuuta 1908 Sipoo − 10. huhtikuuta 1996 Sipoo) oli suomalainen maanviljelijä ja maallikkosaarnaaja joka toimi RKP:n kansanedustajana ja ministerinä 1950- ja 1960-luvuilla. Lindhin vanhemmat olivat maanviljelijä Karl Oskar Lindh ja Maria Alexandra Siberg. Hän kävi kansakoulun sekä kansanopiston ja suoritti vuonna 1936 tutkinnon saarnaamislupaa varten Porvoon tuomiokapitulissa. Lindh toimi maanviljelijänä Sipoossa ja sen ohella hän oli Porvoon hiippakunnan kristillisen nuorisotyön matkapuhujana 1928–1938 ja Uudenmaan ruotsalaisen maataloustuottajien liiton toiminnanjohtajana 1966–1970. Lindh oli RKP:n kansanedustajana vuosina 1953–1966 edustaen Uudenmaan läänin vaalipiiriä. Hän tuli kansanedustajaksi alun perin edustaja Henrik Kullbergin tilalle 11. joulukuuta 1953. Lindh toimi toisena maatalousministerinä Sukselaisen I hallituksessa 1957. Lindh oli myös Sipoon kunnanvaltuuston varapuheenjohtaja ja kirkolliskokouksen ja laajennetun piispainkokouksen jäsen sekä Suomen ruotsalaisen kunnallisliiton ja Uudenmaan ruotsalaisen maataloustuottajien liiton puheenjohtaja. Lindh oli naimisissa vuodesta 1931 Svea Valdine Ingeborg Wiikin kanssa. Hän sai kunnallisneuvoksen arvonimen 1968. == Lähteet == * * Valtioneuvoston ministeritietojärjestelmä * Luokka:Suomen ministerit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Sipoon kunnanvaltuutetut Luokka:Uudenmaan vaalipiiri Luokka:Vuonna 1908 syntyneet Luokka:Vuonna 1996 kuolleet
Torsten Nordström

Torsten Edvin Nordström (20. toukokuuta 1897 Vaasa – 1. huhtikuuta 1989 Vaasa) oli suomalainen Pohjanmaan ruotsinkieliseltä rannikkoseudulta kotoisin ollut TVH:n piiri-insinööri joka toimi RKP:n kansanedustajana 1930-luvun lopulta 1960-luvun lopulle. Hän toimi ministerinä V. J. Sukselaisen lyhytikäiseksi jääneessä I hallituksessa. Nordströmin vanhemmat olivat asemapäällikkö Erik Wilhelm Nordström ja Emilia Sofia Smulter. Hän pääsi ylioppilaaksi 1915 ja valmistui diplomi-insinööriksi 1920. Nordström oli TVH:n palveluksessa ylimääräisenä insinöörinä 1921–1925, nuorempana insinöörinä 1925–1930 ja vanhempana insinöörinä 1930–1934. Hänen uransa jatkui Vaasan tie- ja vesirakennuspiirin vt. piiri-insinöörinä 1934–1953, ja viimeksi hän oli piiri- insinöörinä 1953–1964. Nordström oli RKP:n kansanedustajana vuosina 1936–1939, 1951–1962 sekä 1966–1970 Vaasan läänin eteläisestä vaalipiiristä. Hän oli runsaan kuukauden ajan toinen kulkulaitosten ja yleisten töiden ministeri Sukselaisen I hallituksessa 1957 mutta menetti salkkunsa RKP:n jättäessä hallituksen. Nordström toimi presidentin valitsijamiehenä vuosien 1950 ja 1956 presidentinvaaleissa. Hän oli Vaasan kaupunginvaltuuston ja kaupunginhallituksen jäsen sekä Suomenruotsalaisten kansankäräjien jäsen ja valtuutettu. == Lähteet == * * Valtioneuvoston ministeritietojärjestelmä Luokka:Suomen ministerit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Vaasan läänin eteläinen vaalipiiri Luokka:Vaasan vaalipiiri Luokka:Suomalaiset insinöörit Luokka:Vuonna 1897 syntyneet Luokka:Vuonna 1989 kuolleet
Prinsessa Daisy

Prinsessa Daisy on Mario-peleissä esiintyvä hahmo, jonka ensiesiintyminen tapahtui Super Mario Land -pelissä alkuperäisellä Game Boy -käsikonsolilla. Daisy eroaa ulkonäöltään tutummasta Prinsessa Peachista. Peachilla on vaalea tukka ja vaaleanpunainen mekko, kun puolestaan Daisylla on ruskea tukka ja oranssi mekko. Ennen Mario Party 4:n julkaisua Daisyllä oli pitkät hiukset, kuten Peachillä. Daisyn mekko oli tällöin keltainen, jossa oli valkoisia pallopäisiä kolmioita ja hänellä oli punainen kruunu. Mario Party 4:n julkaisun jälkeen hänelle ilmeistyi lyhyet hiukset, kultainen kruunu ja oranssi-keltainen mekko. Mario Kart Wiin Daisy Circuit -radalla on iso patsas, jossa Luigi ja Daisy tanssivat. == Esiintymiset == Prinsessa Daisy on esiintynyt seuraavissa peleissä: * Super Mario Land (Game Boy) * Super Mario Land 2: 6 Golden Coins (Game Boy) * Mario Party -pelisarja * Mario Tennis -pelisarja * Mario Golf -pelisarja * Mario Kart -pelisarja (Mario Kart: Double Dash!!:stä lähtien) * Mario Slam Basketball (Nintendo DS) * Mario Smash Football (Nintendo GameCube) * Mario Strikers: Charged Football (Wii) * Mario & Sonic at the Olympic Games (Wii, Nintendo DS) * Mario & Sonic at the Olympic Winter Games (Wii, Nintendo DS) * Mario Sports Mix (Wii) * Mario & Sonic at the London 2012 Olympic Games (Wii, Nintendo 3DS) *Super Smash Bros. Ultimate (Nintendo Switch) *Mario strikers: battle league football (Nintendo switch) Luokka:Mario-pelisarjan hahmot Luokka:Super Smash Bros. -pelisarjan hahmot Daisy
Veli Verkko

Veli Kaarle Verkko (alk. Werkko; 8\. heinäkuuta 1893 Helsinki – 6. huhtikuuta 1955 Helsinki) oli suomalainen sosiologi, tilastovirkamies ja kriminologian tutkija. ==Ura== Verkon vanhemmat olivat seminaarinjohtaja Kaarle Werkko ja Lydia Eunice Enebäck. Hän pääsi ylioppilaaksi 1911 ja valmistui filosofian kandidaatiksi 1914, lisensiaatiksi 1931 ja tohtoriksi 1932. Verkko teki vuonna 1927 opintomatkat Englantiin ja Ranskaan. Verkko toimi oikeusministeriön tilastotoimiston 2. aktuaarina 1918–1933, tilastotoimiston päällikkönä 1933–1940 sekä tilastollisen osaston johtajana 1940–1955. Hän oli Helsingin yliopistossa kriminologian ja tilastotieteen dosenttina 1940–1948, vt. sosiologian professorina 1946–1948 ja professorina 1948–1955. Tämän lisäksi Verkko toimi Suomen kriminalistiyhdistyksen sihteerinä ja vuosikirjan toimittajana 1934–1952 sekä Pohjoismaisen kriminalistiyhdistyksen vuosikirjan toimittajana vuodesta 1936 lähtien ja yhteistyövaliokunnan jäsenenä vuodesta 1937. Verkko muistetaan parhaiten kehittämästään teoriasta, jonka mukaan suomalaisten ”huono viinapää” selitti Suomen kansainvälisesti korkeat henkirikosluvut. Hän pyrki todistamaan teoriansa erilaisilla tilastollisilla aineistoilla ja kansatieteellisillä kuvauksilla. Myöhempi tutkimus on kumonnut väitteen, mutta myyttinä se on jäänyt elämään. Verkko kehitti myös 1920-luvulla oikeustilastomenetelmän, jota käytettiin Suomessa 1980-luvulle asti. Lisäksi hän tunnisti eräitä henkirikosten määriin liittyviä tilastollisia lainalaisuuksia, joista osa tunnetaan edelleen. == Teoksia == *Henki- ja pahoinpitelyrikollisuuden kehityssuunnan ja tason määräämisestä I (väitöskirja) –II. 1931 *Biologisluontoisten tekijäin vaikutuksesta henki- ja pahoinpitelyrikollisuuteen. 1933 *Väkivaltarikollisuuden riippuvaisuus kansanluonteesta ja muista etnillisistä tekijöistä. 1936 *Verbrechen wider das Leben und Körperverletzungsverbrechen. I. 1937 *Alkohollagstiftningens inverkan på brottsligheten i Finland. 1944 *Lähimmäisen ja oma henki. 1949 *Homicides and Suicides in Finland and their Dependence on National Character. 1951 == Lähteet == * Kuka kukin oli T–Ö. Jukka Kemppinen 2007. ===Lähteet=== Luokka:Helsingin yliopiston professorit Luokka:Suomalaiset sosiologit Luokka:Suomalaiset kriminologit Luokka:Vuonna 1893 syntyneet Luokka:Vuonna 1955 kuolleet Luokka:Suomalaiset professorit
Šaška

Šaška () on yksiteräinen, tyypillisesti väistimetön sapeli. Ase syntyi Kaukasuksen kansojen keskuudessa ja sen käytön omaksuivat monet Ukrainan ja Venäjän kasakoista. Šaškasta syntyi näin kaksi erilaista tyyppiä; pidempi kaukaasialainen malli ja lyhyempi kasakoiden suosima malli. Venäjän asevoimat omaksuivat šaškan 1800-luvulla Kaukasuksen valloituksen yhteydessä ja sitä kantoivat neuvostosotilaat vielä toisessa maailmansodassa. Luokka:Miekat
Kivikausi Kaakkois-Aasiassa

Kivikausi Kaakkois-Aasiassa alkoi jo monien nykyihmistä edeltäneiden lajien aikana, ja jatkui varhaisen nykyihmisen valtakaudella pronssikauden alkuun asti. Kaakkois-Aasiassa asui hominideja jo noin puolitoista miljoonaa vuotta sitten. Sangiranista Jaavan saarelta on löydetty paleoliittisia työkaluja 800 000 vuoden takaa. Niiden tekijäksi on arvioitu jaavanihminen.Sangiran Early Man Site Unesco Indonesiasta on löydetty yksinkertaisia kivityökaluja, jotka valmistaneita pienikokoisia floresinihmisiä asui Indonesiassa vielä 17 000 vuotta sitten.Homo floresiensis: Making Sense of the Small-Bodied Hominin Fossils from Flores Nature Nykyihminen saattoi saapua Kaakkois-Aasian saarille jo 70 000, varmemmin noin 50 000 vuotta sitten. Luoteis-Thaimaassa sijainnut Spirit Cave oli asuttuna noin 9000–5500 eaa. Jäänteiden mukaan siellä asui metsästäjä-keräilijöitä, jotka on liitetty Hoabinhian-kulttuuriin.Keat Gin Ooi s. 605 Kiinassa viljeltiin riisiä jo 6000-luvulla eaa., mutta viljely levisi Kaakksois-Aasiaan hitaasti ja epätasaisesti. Vietnamista on löytynyt vanhoja saviastioita, ja vaikka keramiikka yleensä yhdistetään maanviljelyyn, on mahdollista, että siellä eli 5000-luvulla eaa. metsästäjä-keräilijöitä jotka kuitenkin tunsivat neoliittiselle ajalle tyypillisiä esineitä.Keat Gin Ooi s. 616 == Lähteet == * === Viitteet === == Aiheesta muualla == *http://www.penn.museum/documents/publications/expedition/PDFs/14-3/Solheim.pdf Kivikausi Luokka:Kivikausi
Kalle Välimaa

Kaarlo (Kalle) Kustaa Välimaa (16. maaliskuuta 1872 Kangasala – 19. marraskuuta 1943 Helsinki) oli tamperelainen liikemies, joka oli perustamassa Kajaanin Puutavara Oy:tä (myöhemmin Kajaani Oy) yhdessä Paloheimon veljesten kanssa. Välimaan vanhemmat olivat pienviljelijä Kustaa Välimaa ja Justiina Sarsanaho. Hän kävi kansakoulun ja 1890 kauppaopiston. Välimaa oli Tampereen Puhelin Oy:n isännöitsijänä 1896–1906, Tampereen osakepankin johtokunnan jäsenenä 1906–1916 ja Tampereen säästöpankin johtajana vuodesta 1916. Kajaanin Puutavara Oy:ssä Välimaa oli johtokunnan jäsenenä ja puheenjohtajana vuodesta 1908 alkaen. Hän oli myös Tampereen kaupunginvaltuuston jäsen sekä Tampereen kauppaseuran ja kauppayhdistyksen johtokunnan jäsen ja puheenjohtaja. Hän oli Suomen Kulttuurirahaston ensimmäisiä suurlahjoittajia.Välimaan rahasto. Suomen Kulttuuriahasto. Välimaa sai kauppaneuvoksen arvonimen 1932. == Lähteet == * Kuka kukin oli. Wikisource. ===Viitteet=== Luokka:Suomalaiset liikemiehet Luokka:Tampereen kaupunginvaltuutetut Luokka:Kauppaneuvokset Luokka:Vuonna 1872 syntyneet Luokka:Vuonna 1943 kuolleet
Pál Kovács (miekkailija)

Pál Kovács (17. heinäkuuta 1912 Debrecen – 8. heinäkuuta 1995 Budapest) oli unkarilainen miekkailija ja olympiavoittaja. Hänen aseenaan oli säilä. Pál Kovács voitti kultaa viisissä olympiakisoissa, mitä parempaan on pystynyt vain hänen joukkuetoverinsa Aladár Gerevich. He molemmat kuuluivat Unkarin miehistöön, joka voitti säilämiekkailussa joukkuekultaa Berliinissä 1936, Lontoossa 1948, Helsingissä 1952, Melbournessa 1956 ja Roomassa 1960 – Gerevich aloitti kultamitalien keräämisen jo vuonna 1932. Henkilökohtaisen olympiavoiton Kovács saavutti Helsingissä 1952 saatuaan neljä vuotta aiemmin pronssia. Henkilökohtaisen maailmanmestaruuden hän voitti 1937 ja 1953. ==Saavutukset== * Olympiakultaa säilän henkilökohtaisessa kilpailussa 1952 * Olympiakultaa säilän joukkuekilpailussa 1936, 1948, 1952, 1956 ja 1960 * Olympiapronssia säilän henkilökohtaisessa kilpailussa 1948 * MM-kultaa säilän henkilökohtaisessa kilpailussa 1937 ja 1953 * MM-kultaa säilän joukkuekilpailussa 1937, 1951, 1953, 1954, 1955, 1957 ja 1958 * MM-hopeaa säilän henkilökohtaisessa kilpailussa 1951 ja 1954 * EM-kultaa säilän joukkuekilpailussa 1933 ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1912 syntyneet Luokka:Vuonna 1995 kuolleet
Jos nukun kiltisti sohvalla...

Jos nukun kiltisti sohvalla... on suomalaislaulaja Pete Seppälän debyyttialbumi, joka julkaistiin Suomen Sony BMG:n kautta 25. lokakuuta 2006. Albumilta julkaistiin singleinä kappaleet ”Neljä seinää” ja ”Petterin jukeboksi”. Sävellyksiä levylle ovat tehneet mm. Petri Munck, Kristian Maukonen ja Sengi Lukangu. Sanoituksista suuri osa on Peten omia (kappaleet 1, 3, 6, 12) tai Peten ja muiden sanoittajien yhteistyötä (2, 4, 5). Tekstit ovatkin levyllä tärkeässä roolissa, eli laulut kertovat hyvin erilaisia, sekä herkkiä että humoristisia tarinoita. ”Sitruunaperhonen”, joka sai ensiesityksensä syksyn 2006 Elämä Lapselle -konsertissa, kertoo leukemiaan kuolleesta pikkutytöstä, ”Petterin jukeboksi” taas kaveriporukan perjantai- illanvietosta. Levyn nimikappale luettelee kliseitä, joita ihmiset lausuvat toisilleen baareissa (”Tulisitko jatkoille jos nukun kiltisti sohvalla?”), mutta kertoo samalla tarinaa rakastumisesta, kun se viimeisin seuraksi lähtenyt tyttö jääkin vierelle pidemmäksi aikaa. ”Vuodenajat vaihtuu” -balladissa on pelkkä pianosäestys, jonka Lenni-Kalle Taipale soitti kansitekstien mukaan ensimmäisellä otolla nauhalle. Muut kappaleet ovat rentoa pop-rockia, ja Seppälä yhtyeineen esittää niitä keikoilla selvästi raskaampina rock-versioina. == Kappaleet == # # # # # # # # # # # # == Lähteet == == Aiheesta muualla == * Albumin arvostelu findance.comissa * Näytepätkät kappaleista Luokka:Vuoden 2006 esikoisalbumit Luokka:Suomalaiset popalbumit
Vatikaanin radio

Vatikaanin radio (, ) on yksi Vatikaanivaltion virallisista viestimistä. L'Osservatore Romanon ohella Vatikaanin radio on Vatikaanin merkittävin viestin. Nykypäivänä radio tarjoaa lähetyksiään 47 eri kielellä, minkä lisäksi radio esimerkiksi ylläpitää myös Internetpalveluja. Vatikaanin radio Euroopan yleisradiounionin jäsen vuodesta 1950. Historiansa aikana Vatikaanin radiolla on ollut suurempi rooli kuin pelkällä kääpiövaltion viestimenä, ja esimerkiksi toisen maailmansodan aikana radio tarjosi tärkeitä uutisia liittoutuneille, välitti viestejä, muttei välittänyt fasistisen Italian propagandaa. == Historiaa == Vatikaanin radio aloitti lähetyksensä kutsumerkillä HVJ kahdella lyhytaaltotaajuudella 10 kilowatin lähettimillä 12. helmikuuta 1931. Avauslähetyksessä puhui paavi Pius XI. Radion "isänä" tunnettu Guglielmo Marconi oli paavin henkilökohtainen ystävä ja toimi radioaseman teknisenä johtajana. Vuonna 1933 rakennettiin pysyvä mikroaaltolinkki Vatikaanin palatsin ja paavin kesäasunnon Castel Gandolfon välille. Vuonna 1936 radioasema sai Kansainväliseltä televiestintäliitolta erityisluvan suunnata lähetyksiään ilman maantieteellisiä rajoitteita. 25. tammikuuta 1937 asema sai uuden 25 kilowatin Telefunkenin lähettimen ja kaksi suunta-antennia. Nyt asema lähetti yli 10 taajuudella. Vatikaanin Radion lähetysasema sijaitsee Santa Maria di Galerian kylässä 25 kilometriä Roomasta. 8. lokakuuta 1951 Italian ja Pyhän istuimen allekirjoittamalla lateraanisopimuksella lähetinkeskus kuuluu Pyhän istuimen hallinnoimaan alueeseen. Paavi Pius XII vihki keskuksen käyttöön 27. lokakuuta 1957. == Lähteet == == Aiheesta muualla == * Vatikaanin radion kotisivu * Vatikaanin radio Luokka:Radioasemat Luokka:Vuonna 1931 perustetut radioasemat Luokka:Vatikaanin viestimet
Rudolf Kárpáti

Rudolf Kárpáti (17. heinäkuuta 1920 Budapest – 1. helmikuuta 1999 Budapest) oli unkarilainen miekkailija ja olympiavoittaja. Hänen aseenaan oli säilä. Rudolf Kárpáti voitti säilämiekkailussa kuusi olympiakultaa. Lontoossa 1948 ja Helsingissä 1952 hän voitti joukkuekultaa. Melbournessa 1956 ja Roomassa 1960 hän voitti kultaa joukkuekilpailujen lisäksi myös henkilökohtaisessa kilpailussa. Melbournen 1956 henkilökohtaisessa kilpailussa Kárpáti hävisi vain Puolan Jerzy Pawlowskille, joka kuitenkin kärsi kaksi tappiota. Joukkuekilpailun kuudesta kultamitalistista kolme loikkasi länteen mutta Kárpáti pysyi kotimaassaan. Rooman 1960 henkilökohtaisessa kilpailussa Kárpáti hävisi Romanian Rohonyille. Tuloksesta kärsineet ranskalaiset tekivät vastalauseen väittäen Kárpátin hävinneen tahallaan mutta se ei mennyt läpi. Kárpáti hävisi vielä toisenkin kerran – ranskalaiselle Claude Arabolle – mutta voitti kultaa. Joukkuekilpailun finaalin ratkaisuottelussa Kárpáti voitti Puolan Jerzy Pawlowskin. Henkilökohtaisen maailmanmestaruuden Kárpáti voitti 1954 ja 1959. ==Saavutukset== * Olympiakultaa säilän henkilökohtaisessa kilpailussa 1956 ja 1960 * Olympiakultaa säilän joukkuekilpailussa 1948, 1952, 1956 ja 1960 * MM-kultaa säilän henkilökohtaisessa kilpailussa 1954 ja 1959 * MM-kultaa säilän joukkuekilpailussa 1951, 1953, 1954, 1955, 1957 ja 1958 * MM- hopeaa säilän henkilökohtaisessa kilpailussa 1955 ja 1957 * MM-pronssia säilän henkilökohtaisessa kilpailussa 1953 ==Lähteet== * * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1920 syntyneet Luokka:Vuonna 1999 kuolleet
Forever Young (albumi)

Forever Young on Alphaville-yhtyeen debyyttialbumi, joka julkaistiin syyskuussa 1984. Albumilta löytyvät muun muassa yhtyeen tunnetuimmat kappaleet "Big In Japan", "Forever Young" ja "Sounds Like A Melody". Albumi nousi muun muassa Norjassa ja Ruotsissa albumilistan kärkisijoille. ==Kappaleet== # # # # # # # # # # == Lähteet == == Aiheesta muualla == * Forever Young discogs.com- sivustolla Luokka:Vuoden 1984 esikoisalbumit Luokka:Alphavillen albumit
Kekrops II

Kekrops II () oli kreikkalaisessa mytologiassa Ateenan kuningas, Erekhtheuksen ja Praksithean vanhin poika.Apollodoros: Bibliotheke ('Kirjasto') 3.15.1 (engl. käännös).Apollodoros: Bibliotheke ('Kirjasto') 3.15.5 (engl. käännös). Hänen isänsä kuoltua tämän seuraajaa valitsemaan asetettiin Ksuthos, joka päätti luovuttaa valtaistuimen Kekropsille. Tästä hyvästä hänen veljensä karkottivat Ksuthoksen pois maasta.Pausanias: Periegesis tes Hellados ('Kreikan kuvaus') 7.1.2 (engl. käännös). Kekrops meni naimisiin Eupalamoksen tyttären Metiadusan kanssa. Tästä liitosta syntyi Pandion, joka puolestaan seurasi isäänsä kuninkaana. Kekropsin mainitaan pyhittäneen Athene Poliaan temppelissä olleen suuren puisen Hermeen patsaan.Pausanias: Periegesis tes Hellados ('Kreikan kuvaus') 1.27.1 (engl. käännös). Hänen kerrotaan myös ensimmäisenä nimittäneen Zeusta ylijumalaksi, ja hän kieltäytyi uhraamasta Zeukselle mitään elävää ja uhrasi kakkuja, jotka tunnettiin nimellä pelanoi.Pausanias: Periegesis tes Hellados ('Kreikan kuvaus') 8.2.3 (engl. käännös). == Lähteet == Luokka:Ateenan kuninkaat
Zekū

Zekū () on MUCCun kolmas studioalbumi. Japanissa levystä julkaistiin kaksi eri versioita: tavallinen versio sekä rajoitettu DVD:n ja CD:n sisältävä versio. == Kappalelista == #Shinsō () - 2:21 #Bōzenjishitsu () - 4:32 #Waga, arubeki basho () - 5:20 #Shōgyō shisōkyō jidai kōseikyoku (heiseihan) () - 3:54 #Hikanshugisha ga warau () - 4:32 #Shishite tamashii () - 4:08 #Sōshin no koe () - 5:03 #1979 - 3:12 #Nagekitori to dōkejin () - 3:55 #Kono sen to sora () - 4:15 #Kugatsu mikka no kokuin () - 5:18 #Ranchū () - 3:40 === Bonus-CD=== #Aoki Haru () - 4:57 ===Eurooppaversion lisäkappaleet=== #Hakanakutomo () - 5:20 #Ieji () - 5:19 Zeku Luokka:Muccun albumit
Endre Kabos

Endre Kabos (s. 5. marraskuuta 1906 Nagyvárad – 4. marraskuuta 1944 Budapest) oli unkarilainen miekkailija ja olympiavoittaja. Hänen aseenaan oli säilä. Kabos voitti säilämiekkailussa kolme olympiakultaa. Los Angelesissa 1932 hän oli voittamassa joukkuekilpailua, ja Berliinissä 1936 hän voitti kultaa henkilökohtaisessa kilpailussa ja joukkuekilpailussa. Lisäksi hän saavutti pronssia Los Angelesin kisojen henkilökohtaisessa kilpailussa. Kabos kuoli päivää ennen 38-vuotissyntymäpäiväänsä Margitin sillan räjähdyksessä Budapestissa. ==Saavutukset== * Olympiakultaa säilän henkilökohtaisessa kilpailussa 1936 * Olympiakultaa säilän joukkuekilpailussa 1932 ja 1936 * Olympiapronssia säilän henkilökohtaisessa kilpailussa 1932 * EM-kultaa säilän henkilökohtaisessa kilpailussa 1933 ja 1934 * EM-kultaa säilän joukkuekilpailussa 1931, 1933, 1934 ja 1935 * EM-hopeaa säilän henkilökohtaisessa kilpailussa 1931 ==Lähteet== * * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1906 syntyneet Luokka:Vuonna 1944 kuolleet
Australian Grand Prix 2001

Australian Grand Prix 2001 (virallisesti 2001 Formula 1 Qantas Australian Grand Prix) oli Formula 1 -kauden avausosakilpailu, joka ajettiin 4. maaliskuuta 2001 Melbournen radalla Australiassa. Kilpailun voitti Ferrarilla ajanut Michael Schumacher. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 1 Michael Schumacher Ferrari 58 1.38.26,533 1 10 2 4 David Coulthard McLaren-Mercedes 58 +1,717 6 6 3 2 Rubens Barrichello Ferrari 58 +33,491 2 4 4 16 Nick Heidfeld Sauber-Petronas 58 +1.11,479 10 3 5 11 Heinz-Harald Frentzen Jordan-Honda 58 +1.12,807 4 2 6 17 Kimi Räikkönen Sauber-Petronas 58 +1.24,143 13 1 7 9 Olivier Panis BAR-Honda 58 +1.27,050 9 8 19 Luciano Burti Jaguar-Cosworth 57 +1 kierros 21 9 22 Jean Alesi Prost-Acer 57 +1 kierros 14 10 14 Jos Verstappen Arrows-Asiatech 57 +1 kierros 15 11 18 Eddie Irvine Jaguar-Cosworth 57 +1 kierros 12 12 21 Fernando Alonso Minardi-European 56 +2 kierrosta 19 13 7 Giancarlo Fisichella Benetton-Renault 55 +3 kierrosta 17 14 8 Jenson Button Benetton- Renault 52 Sähköt 16 Kesk. 6 Juan Pablo Montoya Williams-BMW 40 Moottori 11 Kesk. 12 Jarno Trulli Jordan-Honda 38 Moottori 7 Kesk. 3 Mika Häkkinen McLaren-Mercedes 25 Jousitus 3 Kesk. 5 Ralf Schumacher Williams-BMW 4 Kolari (Villeneuve) 5 Kesk. 10 Jacques Villeneuve BAR-Honda 4 Kolari (R. Schumacher) 8 Kesk. 20 Tarso Marques Minardi-European 3 Akku 22 Kesk. 15 Enrique Bernoldi Arrows-Asiatech 2 Ulosajo 18 Kesk. 23 Gaston Mazzacane Prost-Acer 0 Jarrut 20 Lähde: == Muuta == *Paalupaikka: Michael Schumacher – 1.26,892 *Nopein kierros: Michael Schumacher – 1.28,214 (kierroksella 34) *Olivier Panis ja Jos Verstappen saivat 25 sekunnin aikasakon ohittamisesta keltaisten lippujen kohdalla. *Fernando Alonson, Enrique Bernoldin, Juan Pablo Montoyan ja Kimi Räikkösen ensimmäinen Grand Prix. *Nick Heidfeldin ensimmäinen kilpailu Sauberilla. *Olivier Panisin ensimmäinen kilpailu BAR:lla. *Jenson Buttonin ensimmäinen kilpailu Benettonilla. *Gaston Mazzacanen ensimmäinen kilpailu Prostilla. *Tarso Marques teki paluun takaisin Minardille, sitten vuoden 1997. *David Coulthard ylitti 300 MM-pisteen rajan. *Nick Heidfeldin uran ensimmäiset MM-pisteet. *Kimi Räikkösen uran ensimmäinen MM-piste. Räikkönen oli alun perin tullut maaliin seitsemäntenä, mutta nousi pistesijoille Olivier Panisin saaman aikarangaistuksen myötä. *Luciano Burtin paras sijoitus. *Asiatech-moottoreiden ensimmäinen GP. Tämä oli myös ensimmäinen kilpailu "European"- ja "Acer"-moottoreille, jotka olivat kuitenkin tosiasiassa vain uudelleennimettyjä Ford- ja Ferrari-moottoreita. *Jacques Villeneuven ja Ralf Schumacherin rajun kolarin takia Villeneuven autosta irronnut rengas tappoi ratavirkailijan Graham Beveridgen. Beveridge oli kuollessaan 52-vuotias. == Lähteet == == Aiheesta muualla == * F1wikia - Graham Beveridge Luokka:Formula 1 -kausi 2001 Luokka:Australian Grand Prix
György Piller

György Piller (s. 19. kesäkuuta 1899, Eger – 6. syyskuuta 1960, San Francisco) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun EM-mitaleja myös floretilla. Piller voitti säilämiekkailussa olympiakultaa sekä henkilökohtaisessa kilpailussa että joukkuekilpailussa Los Angelesin 1932 kisoissa. Euroopan mestaruuden hän voitti 1930-luvulla kahdesti henkilökohtaisessa kilpailussa ja neljästi joukkuekilpailussa. ==Saavutukset== * Olympiakultaa säilän henkilökohtaisessa kilpailussa 1932 * Olympiakultaa säilän joukkuekilpailussa 1932 * EM-kultaa säilän henkilökohtaisessa kilpailussa 1930 ja 1931 * EM- kultaa säilän joukkuekilpailussa 1930, 1931, 1933 ja 1934 * EM-hopeaa floretin joukkuekilpailussa 1931 * EM-pronssia floretin joukkuekilpailussa 1929 ==Lähteet== * * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1899 syntyneet Luokka:Vuonna 1960 kuolleet
Malesian Grand Prix 2001

Malesian Grand Prix 2001 oli Formula 1 -sarjan osakilpailu, joka ajettiin 18. maaliskuuta 2001 Sepangin radalla Malesiassa. Kilpailu oli kauden toinen ja sen voitti Ferrarilla ajanut Michael Schumacher. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 55 1.47.34,801 1 10 2 2 Rubens Barrichello Ferrari 55 + 23,660 2 6 3 4 David Coulthard McLaren-Mercedes 55 + 28,555 8 4 4 11 Heinz- Harald Frentzen Jordan-Honda 55 + 46,543 9 3 5 5 Ralf Schumacher Williams-BMW 55 + 48,233 3 2 6 3 Mika Häkkinen McLaren-Mercedes 55 + 48,606 4 1 7 14 Jos Verstappen Arrows-Asiatech 55 + 1.21,560 18 8 12 Jarno Trulli Jordan-Honda 54 + 1 krs. 5 9 22 Jean Alesi Prost-Acer 54 + 1 krs. 13 10 19 Luciano Burti Jaguar-Cosworth 54 + 1 krs. 15 11 8 Jenson Button Benetton-Renault 53 + 2 krs. 17 12 23 Gaston Mazzacane Prost-Acer 53 + 2 krs. 19 13 21 Fernando Alonso Minardi-European 52 + 3 krs. 21 14 20 Tarso Marques Minardi- European 51 + 4 krs. 20 Kesk. 7 Giancarlo Fisichella Benetton-Renault 31 Polttoaineenpaine 16 Kesk. 10 Jacques Villeneuve BAR-Honda 3 Ulosajo 7 Kesk. 16 Nick Heidfeld Sauber-Petronas 3 Ulosajo 11 Kesk. 15 Enrique Bernoldi Arrows-Asiatech 3 Ulosajo 22 Kesk. 6 Juan Pablo Montoya Williams- BMW 3 Ulosajo 6 Kesk. 18 Eddie Irvine Jaguar-Cosworth 3 Vesivuoto 12 Kesk. 9 Olivier Panis BAR-Honda 1 Öljyvuoto 10 Kesk. 17 Kimi Räikkönen Sauber- Petronas 0 Vetoakseli 14 == Muuta == *Enrique Bernoldin aika-ajoissa ajamat ajat hylättiin väärien auton mittojen takia. *Kilpailun alkukierroksilla tapahtunut sadekuuro johti lukuisiin ulosajoihin ja pyörähdyksiin. *Kierrosmäärää vähennettiin yhdellä uusintalähdön takia. == Lähteet == Luokka:Formula 1 -kausi 2001 Luokka:Malesian Grand Prix
Brasilian Grand Prix 2001

Brasilian Grand Prix 2001 (virallisesti Grande Premio Marlboro do Brasil 2001) oli Formula 1 -sarjan 3. osakilpailu, joka ajettiin 1. huhtikuuta 2001 Interlagosin radalla Brasiliassa. Kilpailun voitti McLarenilla ajanut David Coulthard, jolle voitto oli kauden ensimmäinen ja samalla uransa kymmenes. Toiseksi sijoittui Ferrarin Michael Schumacher ja kolmanneksi Sauberin Nick Heidfeld jolle palkintokorokesijoitus oli uran ensimmäinen. Samalla palkintokorokesijoitus oli Sauberille ensimmäinen sitten Belgian GP:n 1998. Lähdössä Mika Häkkisen auto sammui. Viidennen lähtövalon kohdalla hän heilutti käsiään sammumisen merkiksi, mutta kilpailu käynnistyi valojen sammuttua. Häkkinen joutui keskeyttämään kytkin ongelmien vuoksi. Juan Pablo Montoya johti usean kierroksen verran kilpailua. Ohitettuaan Arrowsin Jos Verstappenia kierroksella radan takasuoralla Verstappenilla oli vauhtia liian paljon, joten hän ajoi Montoyan perään ja molemmat joutuivat keskeyttämään. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 4 David Coulthard McLaren-Mercedes 71 1.39.00,834 5 10 2 1 Michael Schumacher Ferrari 71 + 16,164 1 6 3 16 Nick Heidfeld Sauber-Petronas 70 + 1 krs. 9 4 4 9 Olivier Panis BAR-Honda 70 + 1 krs. 11 3 5 12 Jarno Trulli Jordan-Honda 70 + 1 krs. 7 2 6 7 Giancarlo Fisichella Benetton-Renault 70 + 1 krs. 18 1 7 10 Jacques Villeneuve BAR-Honda 70 + 1 krs. 12 8 22 Jean Alesi Prost-Acer 70 + 1 krs. 15 9 20 Tarso Marques Minardi-European 68 + 3 krs. 22 10 8 Jenson Button Benetton-Renault 64 + 7 krs. 20 11 11 Heinz-Harald Frentzen Jordan- Honda 63 Sähköt 8 Kesk. 17 Kimi Räikkönen Sauber-Petronas 55 Ulosajo 10 Kesk. 5 Ralf Schumacher Williams-BMW 54 Ulosajo 2 Kesk. 23 Gaston Mazzacane Prost-Acer 54 Kytkin 21 Kesk. 18 Eddie Irvine Jaguar-Cosworth 52 Ulosajo 13 Kesk. 6 Juan Pablo Montoya Williams-BMW 38 Kolari 4 Kesk. 14 Jos Verstappen Arrows-Asiatech 37 Kolari 17 Kesk. 19 Luciano Burti Jaguar-Cosworth 30 Moottori 14 Kesk. 21 Fernando Alonso Minardi-European 25 Sähköt 19 Kesk. 15 Enrique Bernoldi Arrows-Asiatech 15 Hydrauliikka 16 Kesk. 2 Rubens Barrichello Ferrari 2 Kolari 6 Kesk. 3 Mika Häkkinen McLaren-Mercedes 0 Auto sammui 3 == Muuta == * David Coulthardin 10. voitto. *Michael Schumacher ylitti 700 MM-pisteen rajan. *Nick Heidfeldin uran ensimmäinen palkintosija. *Ralf Schumacherin uran ensimmäinen eturivin lähtöruutu (2.) *Juan Pablo Montoyan ensimmäinen kilpailun johtokierros. *Ferrarin 140:s paalupaikka. *Tarso Marquesin paras sijoitus == Lähteet == Luokka:Formula 1 -kausi 2001 Luokka:Brasilian Grand Prix
Julio Médem

Julio Médem Lafont (s. 21. lokakuuta 1958) on espanjalainen elokuvaohjaaja. Hän syntyi San Sebastiánissa, Baskimaassa. Médem on koulutukseltaan lääkäri. Vaikka hän aloitti ohjaajantyönsä jo 1970-luvulla, hänen läpimurrokseen osoittautui vasta Lehmät (1991). Hänen myöhempiä töitään ovat muiden muassa Punainen orava (1992), Tierra (1996), Napapiirin rakastavaiset (1998) ja Lucia ja seksi (2001). Vuonna 2003 ilmestynyt La pelota vasca oli ohjaajansa kuvaus Baskimaan oloista nykypäivänä. Médem oli vuonna 1996 ehdolla Cannesin Kultaisen palmun saajaksi. Vaikka hän ei voittanut kyseistä palkintoa, hänet on palkittu espanjankielisen elokuvan arvostetuimmalla palkinnolla Goyalla. Hän oli vuonna 1998 ehdolla Kultaisen leijonan saajaksi Venetsian elokuvajuhlilla. == Lähteet == == Aiheesta muualla == * Luokka:Espanjalaiset elokuvaohjaajat Luokka:Vuonna 1958 syntyneet Luokka:Elävät henkilöt
Missä olet Laila?

Missä olet Laila? on Scandinavian Music Groupin neljäs studiolevy. Se ilmestyi 3. lokakuuta 2007. Ensimmäinen single Vieläkö soitan banjoa? julkaistiin digitaalisesti heinäkuun alussa 2007. Toisena singlenä julkaistiin Mustana, maidolla, kylmänä, kuumana, jossa on mukana PMMP -yhtyeen Paula Vesala. Kolmas single oli Naurava turskan kallo. Levyn ensipainoksessa tuli mukana DVD-levy, joka sisälsi videon kappaleeseen Vieläkö soitan banjoa?, videon sen kuvauksista ja Arto Tuohimaan ohjaaman dokumentin Rannalta toiselle, joka kertoi edellisen levyn, Hölmö rakkaus ylpeä sydän, teosta. Missä olet Laila? myi kultaa eli yli 15 000 kappaletta lokakuussa 2008. Se oli Suomen virallisella albumilistalla yhteensä 10 viikkoa, korkeimmillaan sijalla #6. Singlet eivät saaneet juurikaan radiosoittoa. Nuorgam nosti levyn kappaleen Lopulta olemme kuitenkin yksin yhdeksi 2000-luvun kotimaiseksi pophelmeksi 110 muun kappaleen joukkoon ja perustelee valintaansa sillä, että kappale on "musiikin muotoon puettu novelli, joka kruunasi esittäjänsä kehittymisen merkittäväksi pop-yhtyeeksi". == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * Pertti Ojala: Missä olet Laila? Soundi 10/200. Luokka:Scandinavian Music Groupin albumit Luokka:Vuoden 2007 albumit
San Marinon Grand Prix 2001

San Marinon Grand Prix 2001 oli Formula 1 -sarjan osakilpailu, joka ajettiin 15. huhtikuuta 2001 Imolan radalla Italiassa. Kilpailun voitti Williamsilla ajanut Ralf Schumacher, jolle voitto oli kauden ja koko uran ensimmäinen. Schumacher ajoi myös nopeimman kierroksen ajalla 1.25,524 (kierroksella 27). == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Ralf Schumacher Williams-BMW 62 1.30.44,817 3 10 2 4 David Coulthard McLaren-Mercedes 62 + 4,352 1 6 3 2 Rubens Barrichello Ferrari 62 + 34,766 6 4 4 3 Mika Häkkinen McLaren-Mercedes 62 + 36,315 2 3 5 12 Jarno Trulli Jordan-Honda 62 + 1.25,558 5 2 6 11 Heinz-Harald Frentzen Jordan-Honda 61 + 1 krs. 9 1 7 16 Nick Heidfeld Sauber-Petronas 61 + 1 krs. 12 8 9 Olivier Panis BAR-Honda 61 + 1 krs. 8 9 22 Jean Alesi Prost-Acer 61 + 1 krs. 14 10 15 Enrique Bernoldi Arrows-Asiatech 60 + 2 krs. 16 11 19 Luciano Burti Jaguar-Cosworth 60 + 2 krs. 15 12 8 Jenson Button Benetton-Renault 60 + 2 krs. 21 Kesk. 20 Tarso Marques Minardi-European 50 Moottori 22 Kesk. 6 Juan Pablo Montoya Williams-BMW 48 Kytkin 7 Kesk. 18 Eddie Irvine Jaguar- Cosworth 42 Moottori 13 Kesk. 7 Giancarlo Fisichella Benetton-Renault 31 Moottori 19 Kesk. 10 Jacques Villeneuve BAR-Honda 30 Moottori 11 Kesk. 23 Gaston Mazzacane Prost-Acer 28 Moottori 20 Kesk. 1 Michael Schumacher Ferrari 24 Jousitus 4 Kesk. 17 Kimi Räikkönen Sauber-Petronas 17 Ohjauksen särkymisestä johtunut ulosajo 10 Kesk. 14 Jos Verstappen Arrows-Asiatech 6 Pakosarja 17 Kesk. 21 Fernando Alonso Minardi-European 5 Jarrut 18 == Muuta == *Paalupaikka: David Coulthard – 1.23,054 *Ralf Schumacherin 1. voitto. *BMW 10. voitto. *Williams-BMW-yhteistyön ensimmäinen voitto. *Mercedes-moottorin 40. paalupaikka *Bridgestonen 50. paalupaikka *Luciano Burtin viimeinen kilpailu Jaguarilla. *Gaston Mazzacanen uran viimeinen kilpailu. == Lähteet == Luokka:Formula 1 -kausi 2001 Luokka:San Marinon Grand Prix
Elf (yhdysvaltalainen yhtye)

Elf oli yhdysvaltalainen rockyhtye. Sen perustivat vuonna 1967 laulaja Ronnie James Dio, kosketinsoittaja Doug Thaler, rumpali Gary Driscoll sekä kitaristit Nick Pantas ja David Feinstein. Yhtyeen nimi oli alun perin The Electric Elves, mutta myöhemmin se lyhennettiin The Elvesiksi ja lopulta Elfiksi 1970-luvun puolivälissä. Kolme albumia levytettyään Elf hajosi vuonna 1975. ==Kokoonpano== ===(1967-1970)=== *Ronnie James Dio - basso, laulu *Nick Pantas - kitara *David Feinstein - kitara *Doug Thaler - kosketinsoittimet *Gary Driscoll - rummut ===(1970-1973)=== *Ronnie James Dio - basso, laulu *David Feinstein - kitara *Micky Lee Soule - kosketinsoittimet *Gary Driscoll - rummut ===(1973-Tammikuu 1975)=== *Ronnie James Dio - laulu *Steve Edwards - kitara *Micky Lee Soule - kosketinsoittimet *Craig Gruber - basso *Gary Driscoll - rummut ===(Tammikuu 1975-Helmikuu 1975)=== *Ronnie James Dio - laulu *Steve Edwards - kitara *Micky Lee Soule - kosketinsoittimet *Craig Gruber - basso *Mark Nauseef - rummut ==Diskografia== ===Singlet=== ; "The Electric Elvesinä" *"Hey, Look Me Over" b/w "It Pays To Advertise" ; "The Elvesinä" *Walking In Different Circles b/w She's Not The Same *Amber Velvet b/w West Virginia ; "Elfinä" *Hoochie Koochie Lady b/w First Avenue *"Sit down Honey (Everything Will Be Alright) b/w Gambler, Gambler ===Albumit=== * Elf (1972) * Carolina County Ball (1974) * Trying to Burn the Sun (1975) * The Gargantuan (1978) kokoelma * The Elf Albums (1991) albumeiden Carolina County Ball ja Trying to Burn the Sun yhdistelmä ===Bootlegit=== ; "The Elvesinä" *Live at the Beacon (1971) *Live at the Bank (1972) Luokka:Bluesrock-yhtyeet Luokka:Yhdysvaltalaiset hard rock -yhtyeet
Ödön Tersztyánszky

Ödön Tersztyánszky (6. maaliskuuta 1890 Csákvár – 21. kesäkuuta 1929 Budapest) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun olympiamitalin myös floretilla. Tersztyánszky saavutti miekkailussa kaksi joukkuemitalia Pariisin 1924 olympialaisissa. Neljä vuotta myöhemmin Amsterdamin olympialaisissa hän voitti säilällä kultaa sekä henkilökohtaisessa kilpailussa että joukkuekilpailussa. Euroopan mestaruuskilpailuissa hän saavutti säilällä hopeaa henkilökohtaisessa kilpailussa 1927. Ödön Tersztyánszky kuoli 39-vuotiaana auto-onnettomuudessa 10 kuukautta olympiavoittojensa saavuttamisen jälkeen. ==Saavutukset== * Olympiakultaa säilän henkilökohtaisessa kilpailussa 1928 * Olympiakultaa säilän joukkuekilpailussa 1928 * Olympiahopeaa säilän joukkuekilpailussa 1924 * Olympiapronssia floretin joukkuekilpailussa 1924 * EM-hopeaa säilän henkilökohtaisessa kilpailussa 1927 ==Lähteet== * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Liikenneonnettomuudessa kuolleet Luokka:Vuonna 1890 syntyneet Luokka:Vuonna 1929 kuolleet